БҒМ жоғары оқу орындарының академиялық дербестігін одан әрі кеңейтеді
DATE: 14:05, 22 Қыркүйек 2020 | GMT +5
TITLE: БҒМ жоғары оқу орындарының академиялық дербестігін одан әрі кеңейтеді
URL: https://kaz.inform.kz/news/bgm-zhogary-oku-oryndarynyn-akademiyalyk-derbestigin-odan-ari-keneytedi_a3697496/
META: DATE: 14:05, 22 Қыркүйек 2020 | GMT +5
TOTAL WORDS: 139
AUTHOR(S):
TEXT: «Бүгінгі таңда негізінен төрт субъект жоғары оқу орындарынан ақпаратты сұрай алады. Олар - жоғары және жоодан кейінгі білім департаменті, Болон процесінің орталығы, ақпарат-аналитика орталығы және халықаралық бағдарламалар орталығы. Осыған байланысты Ұлттық білім беру туралы мәліметтер базасынан автоматты түрде алуға болатын ақпараттарды жоолардан сұратуға тыйым салуды ұсынамыз. Яғни ведомствоішілік ұйымдарымыз ашық ақпарат көзінде бар мәліметті сұратпауы тиіс», - деді Мирас Дәуленов Білім және ғылым министрлігінің аппарат жиынында. Вице-министрдің айтуынша, екіншіден Болон процесінің орталығы, ақпарат-аналитика орталығы және халықаралық бағдарламалар орталығы ЖОО жұмысына қатысты ақпараттарды жоғары және жоодан кейінгі білім департаменті арқылы ғана ала алатындай жүйе орнатылуы тиіс. «Сондай-ақ жеке бастама бойынша сұраухат жолдауға тыйым салу керек. Яғни департамент сұратқан әрбір сұраныстың негізі болғаны дұрыс. Мәселен сұраныспен бірге министрдің немесе вице-министрдің бұйрығына сілтемемен ғана сұранысты жіберуге болатындай ету керек. Осының бәрі де жоғары оқу орындарының академиялық-басқарушылық дербестігін күшейтуге бағытталған», - деді ол
